Luwih adoh Wawan kandha, anggone mangerteni omah lan pekarangane ma­lih dadi kaya wesi kasebut dingerteni kan­thi cara ora sengaja. Wektu kuwi kepo­nak­ane kang aran Wisnu (27), lagi nyoba ngetes watu akike nganggo magnet. Se­bab Wisnu wis sawetara sasi iki nduweni profesi anyar arupa dagang watu akik mli­gi watu badhar besi. "Ora sengaja mag­­net kang dienggo ngetes watu-watu asil saka anggone golek ana ing kali mau tiba lan ora sengaja nempel ana ing tem­bok omah. Ngerti nempel ana tembok, Wis­nu kaget lan penasaran. Merga kede­reng saka rasa penasaran, dheweke ban­jur nyoba nempelake magnete kuwi mau ing tembok liyane, ing prabotan omah, njrambahan omah, nganti tekan watu-watu ing sakiwa tengene omah," ujare. "Pranyata magnet mau bisa nempel ana ing ngendi-endi. Aku dhewe rada kaget nalika dikandhani dening ponakanku ku­wi mau, aku sepisanan uga semu ora percaya. Na­nging sawise mbuktekake dhewe aku lagi per­caya. Gu­munku ke­da­deyan iki kok ora dumadi wi­wit bi­yen, kang mangka aku manggon ing omah iki wis te­taunan," im­buhe.